ઉલ્લેખનીય છેકે વાસણામાં આવેલી જી.બી.શાહ કોલેજની પાસે કોલેજનું નવું બિલ્ડિંગ બનાવવાની કામગીરી ઉપર રોક લગાવવા માટે બકુલાબહેન વેલજીભાઇ ચાવડાએ તેમના વકીલ પી.કે.સોની દ્વારા સિટી સિવિલ કોર્ટમાં દાવો દાખલ કર્યો છે. દાવામાં કરેલા આક્ષેપ પ્રમાણે કેળવણી ટ્રસ્ટ દ્વારા સંચાલિત જી.બી.શાહ કોલેજના ટ્રસ્ટી પ્રફુલ્લભાઇ શાહ તથા કોમર્સ કોલેજના પ્રિન્સિપાલ પ્રભુદાસ પટેલ દ્રારા કોલેજની આજુ બાજુમાં આવેલી જમીન ઉપર ગેરકાયેદ રીતે દબાણ કરીને બાંધકામ કરવાના પ્રયાસ થઇ રહેલા છે. તેમજ જમીનનું ખોદકામ કરીને બારોબાર રેતીનું વેચાણ પણ કરવામાં આવી રહ્યું છે. કાયદો હાથમાં લઇને આ કોલેજના સંચાલકો દ્વારા ખોટી રીતે ધૂસણખોરી કરવાની કોશિશ થઇ રહી છે.